Ek stem saam met die skrywer, sosiale media kan baie beter aangewend word wanneer dit ‘n denkskrum word vir relevante voorstelle, idees instede van klets.
Ek stem saam met James. 1992 en 1994, ja of nee, reg of verkeerd is water onderdeur die brug. Dit is soos Minister Pik wat oorlede is. Ons onthou die goeie en die lesse wat ons van hom geleer het. Ons begrawe die dooies en lewe vir die lewendes net soos ons die verlede onthou en agter ons laat en vir die toekoms lewe. Ons fokus op die hede en die toekoms, nie die verlede nie. Ons blameer onsself vir ons situasie, want net onsself gaan dit vorentoe maak of breek, nie Minister Pik of Piet Retief nie! Ons weet almal baie goed wat is fout, ons weet net so goed hoe om dit reg te maak. Al wat nou ontbreek is om die verlede vaarwel toe te roep, ons politieke agenda te los en die regte dinge reg te doen. Dit is die enigste manier om vreedsaam reg te maak. Enige ander manier gaan nie vreedsaam eindig nie. Of ons strewe na vrede of ons strewe na oorlog, enige iets tussen in, is loutere onsin en nonsense. Dit is hoekom alles n gemors is, want ons hou daarvan om ons besig te hou met debatte oor nonsens! Soos Steve se, “dis hoe dit is”.
Ek ken ‘n oom wie se kind net nie wou rigting kry nie. ‘n Goeie seun, maar iets het ontbreek. Hy was slim, maar kon net nie vorder nie. Baie keer het ek die oom hoor sê:” As hy net vir my wil sê wat wil hy doen, dan help ek hom. As ek hom moet vat na iemand, sal ek. Maar ek kan nie die mannetjie van die bank laat opstaan nie, hy moet dit self doen.” Ek dink partykeer is die Afrikaner as volk daardie “mannetjie op die bank” wat net nie wil opstaan nie. Ja/Nee stemmers kry die skuld. Afriforum doen nie genoeg nie. Waar is die leier? Almal kla oor selfbeskikking, maar Orania bestaan al vir hoeveel jaar. Is dit omdat iemand anders nog nie gesorg het dat ek werk kan kry daar nie? As jy emmigreer is jy ‘n verraaier. Nee, hel. Kom ons besluit eers wat wil ons hê. Kom ons besluit eers wat wil ons doen. Wat wil ons word as ons groot is? Dan sal ons slegs die verlede onthou om lesse te leer daaruit.
Wie nié sy geskiedenis ken nie is gedoem om dit te herhaal, so nee ek kan nie saamstem dat ons ophou praat daaroor nie.
As mens die doelwitte van die Nuwe Wereld Orde verstaan , sal jy besef die Ja , Nee Refurendum se uitslae was onvermydelik. Pik Botha het homself so goed van sy taak gekwyt dat hy dit met die eerste probeerslag reg gekry het.
Wat is die Geskiedenis wat jy beplan om te maak van vandag af vorentoe? Waaroor wil jy debateer oor 26 jaar van nou af as ons almal nog hier is.
Lizi jy is baie beskeie maar ek wil vir jou se jy weet wragtig baie. Baie meer as wat hooggeleerde rektors van universiteite en 1000de libs van vandag.
Maar as ek vandag ń verandering kan maak sal ek dit so doen: Jou belasting nommer is jou kieser nommer. So as jy nie belasting betaal nie, dan stem jy nie. Jy het nie die reg as nie betaler om vir my as betaler te besluit watse rigting die land moet beweeg nie
As ek die vraagstuk verstaan is dit dat kiesers nie die kwessie waaroor hulle kon stem destyds verstaan het nie.
Dis dalk tyd dat die kandidate/referendumkantkiesers ooreenkom oor ‘n aantal vrae, sê maar tien, waaroor almal saamstem wat die antwoord is.
Die Grondwet, die produk van die destydse onderhandelinge, en wat nou die hoogste (sekulêre) gesag in die Republiek is, stel dit onomwonde dat enige besluit wat irrasioneel is ongeldig is.